視后林夏薇為新劇喪操馬甲線 自爆半夜狂健身
2024年04月03日 19:01
東網電視
更多新聞短片
視后林夏薇近年事業發展得有聲有色,人氣高踞不下嘅佢,近期同視帝陳展鵬主演嘅《逆天奇案2》,更係未播出就羸盡討論熱度。
雖然林夏薇劇接劇拍不停,不過向來熱衷於運動嘅佢,日前亦喺社交網晒出自己忙裏偷閒做瑜伽嘅性感靚相,只見身穿緊身瑜伽服嘅林夏薇,喺夕陽下伸展曼妙身材外,其纖纖小蠻腰及飽滿上圍,更係相當煞食冇得輸!另外,林夏薇亦分享道結實馬甲線背後不為人知嘅心酸:「雖然場戲得短短幾個鏡頭,但係諗番起當時撞正自己生日食好多生日蛋糕,但為咗呢個鏡頭要操Fit啲,特別為咗條馬甲線,每日收工,半夜返嚟都要狂練至小半個鐘以上,諗起都腹肌痛~」引嚟唔少網友激讚林夏薇敬業樂業嘅精神。